میانمار میں روہنگیا مسلمانوں پر بڑھتے دباؤ

میانمار میں روہنگیا مسلمانوں پر بڑھتے دباؤ کی بنا پر صوبے راخین سے روہنگیا مسلمانوں کی بنگلہ دیش منتقلی کا سلسلہ بدستور جاری ہے۔

خبر کا کوڈ: ۴۳۲۰۰۸

تاریخ: ۲۸ بهمن ۲۰۱۷ - ۱۸:۱۶

رسا نیوز ایجنسی کی رپورٹ کے مطابق ایسی حالت میں کہ میانمار اور بنگلہ دیش کے درمیان روہنگیا مسلمانوں کی واپسی کے بارے میں طے پانے والے سمجھوتے پر دستخط ہو گئے ہیں، تاہم روہنگیا مسلمانوں کے بنگلہ دیش جانے کا عمل مسلسل جاری ہے۔

اقوام متحدہ نے اعلان کیا ہے کہ میانمار اور بنگلہ دیش کے درمیان روہنگیا مسلمانوں کی واپسی کے بارے میں طے پانے والے سمجھوتے پر دستخط ہو جانے کے بعد تین ہزار سے زائد روہنگیا مسلمان بنگلہ دیش پہنچے ہیں۔

بنگلہ دیش کی سرحدی فورس کے کمانڈر نے بھی کہا ہے کہ روہنگیا پناہ گزینوں کا بنگلہ دیش میں داخل ہونا ابھی تک بند نہیں ہوا ہے۔

اقوام متحدہ کے پناہ گزینوں کے ادارے نے اعلان کیا ہے کہ میانمار کے صوبے راخین میں صورت حال ایسی نہیں ہے کہ روہنگیا مسلمانوں کو وطن واپسی پر راضی کیا جا سکے۔

واضح رہے کہ میانمار میں روہنگیا مسلمانوں پر فوج اور انتہا پسند بودھسٹوں کے حملوں میں چھے ہزار سے زائد روہنگیا مسلمان جاں بحق اور دسیوں ہزار زخمی اور لاکھوں بے گھر ہوئے ہیں۔

دوسری جانب میانمار میں روہنگیا مسلمانوں کی نسل کشی اور قتل عام پر برطانیہ کی آکسفورڈ کونسل نے میانمار کی حکمراں جماعت کی سربراہ آنگ سان سوچی سے فریڈم آف سٹی اعزاز واپس لے لیا ہے ۔

آنگ سان سوچی سے اعزاز واپس لینے کا فیصلہ کونسل کی لندن میں ہونے والی فل ہاؤس میٹنگ میں ہوا ۔ اس سے قبل آکسفورڈ یونیورسٹی سے ان کی تصویر بھی اتار دی گئی تھی ۔/۹۸۹/ف۹۴۰/